Ná die wegholsukses van Ian Wessels se vorige grapboek, Genade! EdeLAGbare, het hy nog 'n humoristiese boek saamgestel wat jou sal laat skaterlag!
Die geliefde dominee Barend Vos se sketse oor die lewe van 'n predikant en sy gesin in 'n plattelandse gemeente het tot op hede in vyf bundels verskyn. Dié sketse verskyn die afgelope tien jaar elke maand in die tydskrif LIG, met illustrasies deur Fred Mouton.
In Liefdegroete, Grootseun word 'n dertigtal van Vos se Grootseun-stukke wat die afgelope jare in Lig verskyn het, byeen gebring as keur van die meer as 100 wat sedert sy laaste versameling verskyn het. Elke rubriek word aangebied as 'n brief wat deur “Grootseun” geskryf word aan sy ouers. Die sketse het meestal 'n sterk humoristiese aanslag en gefokus op 'n plattelandse kerkgemeenskap waarvolgens “Grootseun” die Jongdominee van die gemeente is. Die ruimte is dus plattelands, kerklik en geskryf met 'n deernisvolle aanbod wat eie is aan Vos se skryfstyl.
'n Versameling stuitige strokies deur Philip de Vos en Piet Grobler wat die wildste, stoutste verwagtinge oortref. Dit het oorspronklik telkens op De Kat se agterblad verskyn.
Philip de Vos is 'n bekroonde skrywer, fotograaf en versiemaker van formaat en is in 2015 beloon met 'n KykNET Fiësta Lewensbydrae vir Musiek, Woord- en Visuele kuns in Suid-Afrika. As kind wou hy dolgraag sirkusnar word - en vandag laat hy met die humor in sy werk 'n ieder en 'n elk glimlag. Hy is baie lief vir diere en goggas, en het nog nooit eens 'n mier met opset doodgetrap nie.
'n Beskuldigde het moontlik die beskuldigdebank met 'n verhoog verwar. Toe sy saak geroep word, betree hy die hof met 'n kitaar oor die skouer en 'n brandende sigaret in sy mond.
'Maak dood daai ding!' sê die landdros, verwysende na die sigaret. Die beskuldigde reageer egter verontwaardig: 'Kry ek nie eens 'n last request nie?'
'n Man moet na sy skuldigbevinding aan dronkbestuur gevonnis word. Sy prokureur het gedink 'n verslag van 'n maatskaplike werker sou help. Dit het nie. Op die vraag watter alkohol hy meestal gebruik en in watter hoeveelhede, antwoord hy eerlik: 'Ek is mos nie vol fiemies nie. Ek drink maar wat daar is tot dit op is.'
'n Boer se bakkie word gesteel, maar die prokureur karnuffel hom so onder kruisverhoor dat hy later vir sy vrou vertel: 'Gaats, Mammie, ek was later nie eers meer seker of ek ooit 'n bakkie gehad het nie!'